རང་རེའི་སྙན་ངག་གི་རྩ་བའི་སློབ་ཚན་དུ་འདེམ་བཞིན་པའི་སྙན་ངག་མེ་ལོང་མརྒྱ་གར་ཤར་ལྷོ་གཉིས་ཀྱི་རྒྱན་ཐུན་མོང་གི་རྒྱན་བཅུ་ཡི་ཁྱད་པར་དང་བཅས་པ་བཤད་པའི་ལེའུ་གཅིག་དང་།དོན་རྒྱན་སུམ་ཅུ་སོ་ལྔ་བཤད་པའི་ལེའུ་གཅིག།སྒྲ་རྒྱན་གབ་ཚིག་སྐྱོན་སེལ་དང་བཅས་པ་བཤད་པའི་ལེའུ་གཅིག་བཅས་གསུམ་ཡོད་པ་ལས།ལེའུ་གཉིས་པའི་རྩ་ཚིག་གིས་དངོས་སུ་ཟིན་པའི་དོན་རྒྱན་སུམ་ཅུ་སོ་ལྔ་བ་ཡིན་ལ།དེ་ཡང་སྙན་ངག་མེ་ལོང་མའིརྩ་བར།སྙན་ངག་མཁན་བསམ་དགོངས་པ་སྟེ།།སྙན་ངག་གྲུབ་པར་གང་གནས་པ།།རབ་སྦྱོར་ཡུལ་གྱི་ཡོན་ཏན་ཅན།།དེ་ནི་དགོངས་པ་ཅན་ཞེས་བརྗོད།།ཅེས་གསུངས་ཏེ་དགོངས་པ་ཅན་གྱི་རྒྱན་ནི།སྙན་ངག་མཁན་གྱིས་སྙན་ངག་གི་མགོ་བསླངས་བ་ནས་བཟུང་མཇུག་གྲུབ་པའི་བར་གྱི་བསམ་པའམ་དགོངས་པ་ཅན་ལ་རབ་ཏུ་སྦྱོར་བའི་ཡོན་ཏན་དང་ལྡན་པ་ཞིག་ཡིན་དགོས།